Okirat száma:…./2015.

Módosító okirat

**A Bródy Sándor Megyei és Városi Könyvtár az Eger Megyei Jogú Város Önkormányzata által 2012. december 13. napján kiadott, 735/2012.(XII.13.) számú alapító okiratát az államháztartásról szóló 2011. évi CXCV. törvény 8/A. §-a alapján – Eger Megyei Jogú Város Önkormányzata Közgyűlése ……………………… számú Közgyűlési határozatára figyelemmel – a következők szerint módosítom:**

1. **Az alapító okirat 1. pontja helyébe a következő rendelkezés lép:**
2. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Bródy Sándor Megyei és Városi Könyvtár
      2. rövidített neve: Bródy Sándor Könyvtár
   2. A költségvetési szerv idegen nyelvű megnevezése
      1. angol nyelven:Bródy Sándor Town and County Library
   3. A költségvetési szerv
      1. székhelye: 3300Eger, Kossuth Lajos utca 16.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Gyermekkönyvtár | Eger, Bartók Béla tér 6. |
| 2 | Zenei és idegen nyelvi gyűjtemény | Eger, Kossuth Lajos u. 18. |
| 3 | Jogi és közigazgatási szakrészleg | Eger, Kossuth Lajos u. 9. |
| 4 | II. sz. fiókkönyvtár | Eger, Kovács Jakab u. 35. |
| 5 | III. sz. fiókkönyvtár | Eger, Kallómalom u. 88. |
| 6 | **Plázakönyvtár** | **Eger, Törvényház u. 4.** |
| 7 | **Strandkönyvtár** | **Eger, Petőfi Sándor tér 2.** |
| 8 | **Raktár** | **Eger, Bem tábornok u. 3.** |

1. **Az alapító okirat 2. pontja helyébe a következő rendelkezés lép:**
2. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 1978.07.01
   2. A költségvetési szerv alapításáról rendelkező jogszabály: a népművelési miniszter 8720-2-33/1952. Np. M. számú utasítása a könyvtárügy fejlesztéséről szóló 2042/13/1952. sz. minisztertanácsi határozat végrehajtására
   3. A költségvetési szerv alapítására, átalakítására, megszüntetésére jogosult szerv
      1. megnevezése: Eger Megyei Jogú Város Önkormányzata
      2. székhelye: 3300 Eger, Dobó tér 2.
3. **Az alapító okirat 3. pontja helyébe a következő rendelkezés lép:**
4. **A költségvetési szerv irányítása, felügyelete**
   1. A költségvetési szerv irányító szervének/felügyeleti szervének
      1. megnevezése: Eger Megyei Jogú Város Önkormányzata
      2. székhelye: 3300 Eger, Dobó tér 2.
5. **Az alapító okirat 4. pontja helyébe a következő rendelkezés lép:**
6. **A költségvetési szerv tevékenysége**
   1. A költségvetési szerv közfeladata: A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kult. tv.) 55. § (1) bekezdése, valamint 64-66. §-a alapján a nyilvános könyvtári ellátás biztosítása, közgyűjteményi feladatok ellátása és a megyei könyvtári feladatok ellátása. A költségvetési szerv az Országos Dokumentumellátási Rendszerről (a továbbiakban: ODR) szóló 73/2003. (V.28.) Korm. rendelet alapján, az ODR keretében működő szolgáltató megyei könyvtár.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 910100 | Könyvtári, levéltári tevékenység |

* 1. A költségvetési szerv alaptevékenysége:

A nyilvános könyvtári ellátás biztosítása területén (Kult. tv. 55. § (1) bekezdése):

1. a fenntartó által kiadott alapító okiratban és a szervezeti és működési szabályzatban meghatározott fő céljait nyilatkozatban közzé teszi,
2. gyűjteményét folyamatosan fejleszti, feltárja, megőrzi, gondozza és rendelkezésre bocsátja,
3. tájékoztat a könyvtár és a nyilvános könyvtári rendszer dokumentumairól és szolgáltatásairól,
4. biztosítja más könyvtárak állományának és szolgáltatásainak elérését,
5. részt vesz a könyvtárak közötti dokumentum- és információcserében,
6. biztosítja az elektronikus könyvtári dokumentumok elérhetőségét,
7. a könyvtárhasználókat segíti a digitális írástudás, az információs műveltség elsajátításában, az egész életen át tartó tanulás folyamatában,
8. segíti az oktatásban, képzésben részt vevők információellátását, a tudományos kutatás és az adatbázisokból történő információkérés lehetőségét,
9. kulturális, közösségi, közművelődési rendezvényeket és egyéb programokat szervez,
10. tudás-, információ- és kultúraközvetítő tevékenységével hozzájárul az életminőség javításához, az ország versenyképességének növeléséhez.

Települési könyvtárként (Kult. tv. 65. § (2) bekezdése):

1. gyűjteményét és szolgáltatásait a helyi igényeknek megfelelően alakítja,
2. közhasznú információs szolgáltatást nyújt,
3. helyismereti információkat és dokumentumokat gyűjt,
4. szabadpolcos állományrésszel rendelkezik.

Megyei könyvtárként, a megye egész területére vonatkozóan (Kult. tv. 66. §-a):

1. ellátja a megyei kötelespéldányokkal, a digitalizálással, a gyűjteményét feltáró elektronikus katalógus építésével kapcsolatos feladatokat,
2. szervezi a területén működő könyvtárak együttműködését,
3. végzi és szervezi a megye nemzetiséghez tartozó lakosainak könyvtári ellátását,
4. a települési könyvtárak tevékenységét segítő szolgáltatásokat nyújt,
5. szervezi a megyében működő könyvtárak statisztikai adatszolgáltatását,
6. végzi az iskolán kívüli könyvtári továbbképzést és szakképzést,
7. működteti a Könyvtárellátási Szolgáltató Rendszert,
8. megállapodás alapján igénybe vehető szolgáltatásokat nyújt a Kult. tv. 64. § (3) bekezdésében megjelölt könyvtári szolgáltató helyen nyújtott könyvtári szolgáltatások megszervezéséhez a települési önkormányzatok számára,
9. koordinálja a települési könyvtárak fejlesztését,
10. koordinálja a települési könyvtárak minősítésének előkészítését,
11. ellátja az Országos Dokumentumellátási Rendszerről szóló kormányrendeletben a szolgáltató könyvtár számára meghatározott feladatokat.
    1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| **2** | **013390** | **egyéb kiegészítő szolgáltatás (könyvértékesítés)** |
| **3** | **041231** | **Rövid időtartamú közfoglalkoztatás** |
| **4** | **041233** | **Hosszabb időtartamú közfoglalkoztatás** |
| 5 | 082042 | Könyvtári állomány gyarapítása, nyilvántartása |
| 8 | 082043 | Könyvtári állomány feltárása, megőrzése, védelme |
| 9 | 082044 | Könyvtári szolgáltatások |
| 10 | 083020 | Könyvkiadás |
| 11 | 083030 | Egyéb kiadói tevékenység |
| **12** | **086090** | **Mindenféle egyéb szabadidős szolgáltatás (rendezvényszervezés)** |
| 13 | 092221 | Közismereti és szakképesítés megszerzésére felkészítő szakmai elméleti oktatás szakmai feladatai a szakképző iskolában |
| 14 | 092231 | Szakképesítés megszerzésére felkészítő szakmai gyakorlati oktatás szakmai feladatai a szakképző iskolában |
| 15 | 095020 | Iskolarendszeren kívüli egyéb oktatás, képzés |

* 1. A költségvetési szerv illetékessége, működési területe:

Heves megye, illetve Eger Megyei Jogú Város közigazgatási területe.

Az ODR-ről szóló Korm. rendelet 3. §-a alapján az ODR szolgáltatások tekintetében Magyarország területe.

* 1. A költségvetési szerv jogállását meghatározó jogszabály: A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény és az Országos Dokumentumellátási Rendszerről szóló 73/2003. (V.28.) Korm. rendelet

1. **Az alapító okirat 5. pontja helyébe a következő rendelkezés lép:**
2. **A költségvetési szerv szervezete és működése**
   1. A költségvetési szerv vezetőjének megbízási rendje:

A költségvetési szerv vezetője a megyei könyvtárigazgató, aki a közalkalmazottak jogállásáról szóló 1992. évi XXXIII. törvény (a továbbiakban: Kjt.) és a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére tárgyban született 150/1992. (XI. 20.) Korm. rendelet (a továbbiakban: Kjt. vhr.) alapján, a nyilvános pályázat útján kerül kiválasztásra. Az intézmény igazgatóját Eger Megyei Jogú Város Önkormányzata Közgyűlése bízza meg pályázat útján 5 év határozott időtartamra. Felette az egyéb munkáltatói jogokat az irányító szerv gyakorolja. A Kult. tv. 68. § (2) bekezdés alapján a megyei könyvtár igazgatójának megbízásához, illetve visszavonásához a kultúráért felelős miniszter egyetértése szükséges.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | szakalkalmazottak és egyéb közalkalmazottak | a közalkalmazottak jogállásáról szóló 1992. évi XXXIII. törvény és a 150/1992. (XI. 20.) Korm. rendelet a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére |
| 2 | Egyes Kjt. és Kjt. vhr. hatálya alá nem tartozó alkalmazottak | a munka törvénykönyvéről szóló 2012. évi I. törvény |
| 3 | Egyéb jogviszony | a Polgári Törvénykönyv szóló 2013. évi V. törvény megbízási szerződésre vonatkozó rendelkezései |

* 1. A költségvetési szerv szervezeti felépítése és működése: A költségvetési szerv szervezeti felépítését és működésének rendjét, a vezetők közötti feladatmegosztást, a belső kapcsolatokra vonatkozó rendelkezéseket a Szervezeti és Működési Szabályzat határozza meg.

1. **Az alapító okirat 6.-14. pontjai elhagyásra kerülnek a további szerkezeti egységek számozásának értelemszerű megváltoztatásával.**

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Eger, 2015. …………………

P.H.

Habis László

polgármester